Cate Blanchett
Cate Blanchett [k'eit bl'äntšit] (Catherine Élise Blanchett; sündinud 14. mail 1969) on Austraalia näitleja. Oma elu esimeses filmis mängis ta 1987, kui talle Egiptuses puhkusereisil olles pakuti võimalust osaleda massistseenis kohalikus filmis "Kaboria", milles Egiptuse poksija võidab USA poksijat. Alates 1992 mängis Blanchett teatris, peamiselt Sydneys. Pärast filmikarjäärile keskendumist on ta teatris mänginud harvem, aga aeg-ajalt astub ta teatrilaval üles tänapäevani. Esimese mittestatistirolli sai ta 1994 kodumaise politseisarja "Police Rescue" ühes osas. Esimese filmipeaosa sai ta 1996 filmis "Parklands". Sellest ajast peale on ta igal aastal vähemalt ühes filmis mänginud.